wannaphong/clean_thaiwikipedia huggingface dataset:
# ตำบลนายางกลัก
ตำบลนายางกลัก เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 35 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลนายางกลัก

 อาณาเขต 
 ทิศเหนือ ติดกับ ตำบลโป่งนก (อำเภอเทพสถิต)
 ทิศใต้ ติดกับ ตำบลซับใหญ่ (อำเภอซับใหญ่)
 ทิศตะวันออก ติดกับ ตำบลหนองบัวระเหว (อำเภอหนองบัวระเหว)
 ทิศตะวันตก ติดกับ ตำบลบ้านไร่ (อำเภอเทพสถิต)

 การปกครอง 
ตำบลนายางกลัก แบ่งการปกครองออกเป็น 22 หมู่บ้าน คือ

 หมู่ที่ 1 นายางกลัก
 หมู่ที่ 2 หัวสะพาน
 หมู่ที่ 3 วังตาท้าว
 หมู่ที่ 4 น้ำลาด
 หมู่ที่ 5 เสลี่ยงทอง
 หมู่ที่ 6 โคกสะอาด
 หมู่ที่ 7 คลองไทร
 หมู่ที่ 8 ห้วยน้อย	
 หมู่ที่ 9 โคกอนุ	
 หมู่ที่ 10 ห้วยหินฝน	
 หมู่ที่ 11 วังช้าง	
 หมู่ที่ 12 เทพนิมิตร	
 หมู่ที่ 13 โนนจำปา	
 หมู่ที่ 14 โนนเจริญ
 หมู่ที่ 15 ประดู่ซับกาด	
 หมู่ที่ 16 เก้าสัมพันธ์	
 หมู่ที่ 17 หนองรัง

 สถานที่สำคัญ 
 การศึกษา
 โรงเรียน
 โรงเรียนนายางกลักพิทยาคม
 โรงเรียนบ้านโคกสะอาด
 โรงเรียนบ้านนาประชาสัมพันธ์
 โรงเรียนบ้านนาประชาสัมพันธ์ สาขาโคกอนุ
 โรงเรียนบ้านนาประชาสัมพันธ์ สาขาห้วยน้อย
 โรงเรียนบ้านน้ำลาด
 โรงเรียนบ้านวังตาท้าว	
 โรงเรียนบ้านเสลี่ยงทอง
 โรงเรียนบ้านหัวสะพานประชาสรรค์
 โรงเรียนหินฝนวิทยาคม
 โรงเรียนมัธยมศึกษา
 โรงเรียนนายางกลักพิทยาคม

 การศาสนา
วัด/ สำนักสงฆ์

 วัดเขาจอมดอย 
 วัดเขาหวดพนารักษ์
 วัดคลองศิลา
 วัดคุ้มเก้าศาลาชุมพล
 วัดโคกสะอาด
 วัดชัยมงคลโนนจำปา
 วัดน้ำลาด
 วัดบ้านโคกอนุ
 วัดบ้านนายางกลัก
 วัดบ้านวังตาท้าว
 วัดประดู่งาม
 วัดพระพุทธบาทเขายายหอม
 วัดพุทธกิจจาราม
 วัดศรีดาวเรืองวนาราม
 วัดห้วยน้อย
# โลทาร์ เดอ เม็ซซีแอร์
โลทาร์ เดอ เม็ซซีแอร์ (Lothar de Maizière) เป็นนักการเมืองชาวเยอรมัน และนายกรัฐมนตรีคนสุดท้ายของประเทศเยอรมนีตะวันออก ก่อนที่จะถูกผนวกเข้ากับประเทศเยอรมนีตะวันตกในปีค.ศ. 1990

ประวัติ
โลทาร์เป็นบุตรของนักกฎหมายนามว่า เกลม็อง เดอ เม็ซซีแอร์ ครอบครัวของเขามีเชื้อสายขุนนางฝรั่งเศสอันมีถิ่นฐานอยู่ในเม็ซซีแอร์-เลอ-เม็ทซ์ (Maizières-lès-Metz) ภายในแคว้นกร็องแต็สต์ ประเทศฝรั่งเศส ครอบครัวของเขาซึ่งมีเชื้อสายอูว์เกอโน ถูกเบียดเบียนทางศาสนาและลี้ภัยเข้ามายังประเทศปรัสเซียตั้งแต่ปลายคริสต์ศตวรรษที่ 17 

โลทาร์ เดอ เม็ซซีแอร์ เกิดที่เมืองนอร์ดเฮาเซิน รัฐทือริงเงิน เขาเข้าศึกษาที่โรงเรียนเกราเอิน โคลสเทอร์ อันเป็นโรงเรียนเก่าแก่ของนิกายโปรเตสแตนท์ จากนั้นเข้าเรียนวิโอลาที่โรงเรียนการดนตรีฮันส์ ไอส์เลอร์ ในกรุงเบอร์ลินตะวันออกระหว่างปี 1959 ถึง 1965 และได้เป็นนักดนตรีในวงเบอร์ลินฟิลฮาร์มอนิก ต่อมาเขาเข้าศึกษากฎหมายผ่านการเรียนทางไกลกับมหาวิทยาลัยฮุมบ็อลท์แห่งเบอร์ลินระหว่างปี 1969 ถึง 1975

งานการเมือง
เม็ซซีแอร์เป็นสมาชิกพรรคสหภาพประชาธิปไตยคริสเตียนมาอย่างยาวนาน ภายหลังการทลายกำแพงเบอร์ลินในปี 1989 เขาก็สามารถขับไล่นักคอมมิวนิสต์ออกจากตำแหน่งผู้บริหารพรรค และขึ้นดำรงตำแหน่งผู้นำพรรคเสียเอง ต่อมาในปี 1990 เมื่อประเทศเยอรมนีตะวันออกจัดให้มีการเลือกตั้งโดยเสรีเป็นครั้งแรก โลทาร์ลงสมัครรับเลือกตั้งและได้รับเลือกเป็นสมาชิกหอประชาชน ในหนึ่งเดือนต่อมา เขาก็เข้ารับตำแหน่งนายกรัฐมนตรี ถือเป็นหัวหน้ารัฐบาลเยอรมันตะวันออกเพียงคนเดียวที่มาจากการเลือกตั้งโดยเสรี

ภายหลังการรวมประเทศเยอรมนี เม็ซซีแอร์ได้รับตำแหน่งรัฐมนตรีว่าการกิจการพิเศษภายใต้นายกรัฐมนตรีเฮ็ลมูท โคล เขาดำรงตำแหน่งได้เพียงสองเดือนเศษก็ตัดสินใจลาออก ท่ามกลางข่าวลือว่าเขาเคยทำงานให้กับชตาซี
อ้างอิง
# ตำบลบ้านไร่ (อำเภอเทพสถิต)
ตำบลบ้านไร่ เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 24 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านไร่

 การปกครอง 
ตำบลบ้านไร่ แบ่งการปกครองออกเป็น 16 หมู่บ้าน คือ

 หมู่ที่ 1 บ้านไร่
 หมู่ที่ 2 บ้านโนนสำราญ
 หมู่ที่ 3 บ้านโคกกระเบื้องไห
 หมู่ที่ 4 บ้านวังอ้ายโพธิ์
 หมู่ที่ 5 บ้านวังตาเทพ
 หมู่ที่ 6 บ้านวังอ้ายคง
 หมู่ที่ 7 บ้านโนนสวรรค์
 หมู่ที่ 8 บ้านวังใหม่พัฒนา
 หมู่ที่ 9 บ้านหนองใหญ่
 หมู่ที่ 10 บ้านเทพพนา
 หมู่ที่ 11 บ้านไร่พัฒนา
 หมู่ที่ 12 บ้านสวนสวรรค์
 หมู่ที่ 13 บ้านลำปอแดง
 หมู่ที่ 14 บ้านวังกวาง
 หมู่ที่ 15 บ้านหลังสวน
 หมู่ที่ 16 บ้านเทพอวยชัย

 สถานที่สำคัญ 
 การศึกษา
 ศูนย์พัฒนาเด็กเล็ก จำนวน 5 แห่ง
 ศูนย์พัฒนาเด็กเล็กบ้านไร่  
 ศูนย์พัฒนาเด็กเล็กบ้านโนนสำราญ    
 ศูนย์พัฒนาเด็กเล็กบ้านโนนสวรรค์      
 ศูนย์พัฒนาเด็กเล็กบ้านหนองใหญ่    
 ศูนย์พัฒนาเด็กเล็กบ้านวังกวาง

 โรงเรียน
 โรงเรียนบ้านโคกกระเบื้องไห	
 โรงเรียนบ้านเทพพนาธรรมนิติอุปถัมภ์	
 โรงเรียนบ้านโนนสวรรค์	
 โรงเรียนบ้านโนนสำราญ	
 โรงเรียนบ้านไร่พัฒนา	
 โรงเรียนบ้านวังตาเทพ	
 โรงเรียนบ้านวังอ้ายคง	
 โรงเรียนบ้านหนองใหญ่	
 โรงเรียนวังโพธิ์สว่างศิลป์	
 โรงเรียนวังใหม่พัฒนา	
 โรงเรียนองค์การอุตสาหกรรมป่าไม้ 20 (สวนป่าเทพสถิต)

 การศาสนา
วัด/ สำนักสงฆ์

 วัดเขานางรักษ์ 
 วัดเขาประตูชุมพล 
 วัดคลองสระแก้ว
 วัดโคกกระเบื้อง 
 วัดเทพนา 
 วัดโนนสวรรค์ 
 วัดบ้านไร่ 
 วัดวังตาเทพ 
 วัดวังใหม่พัฒนา 
 วัดวังอ้ายโพธิ์ 
 วัดศิริคงเจริญ 
 วัดสวนป่าเทพสถิตวนาราม 
 วัดสามัคคีธรรม 
 วัดอุดมคีรีเขต 

 การสาธารณสุข 
 โรงพยาบาลส่งเสริมสุขภาพตำบลบ้านบ้านไร่
 โรงพยาบาลส่งเสริมสุขภาพตำบลโนนสำราญ
 โรงพยาบาลส่งเสริมสุขภาพตำบลวังใหม่พัฒนา
# ตำบลโป่งนก
ตำบลโป่งนก เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 55 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลโป่งนก

 อาณาเขต 
 ทิศเหนือ ติดกับ อำเภอภักดีชุมพล
 ทิศใต้ ติดกับ ตำบลนายางกลัก (อำเภอเทพสถิต)
 ทิศตะวันออก ติดกับ อำเภอหนองบัวระเหว
 ทิศตะวันตก ติดกับ อำเภอภักดีชุมพล

 การปกครอง 
ตำบลโป่งนก แบ่งการปกครองออกเป็น 15 หมู่บ้าน คือ

 หมู่ที่ 1 โป่งนก
 หมู่ที่ 2 สะพานหิน
 หมู่ที่ 3 โป่งขุนเพชร
 หมู่ที่ 4 บุ่งเวียน
 หมู่ที่ 5 สะพานยาว
 หมู่ที่ 6 ศิลาทอง	
 หมู่ที่ 7 ไทรงาม	
 หมู่ที่ 8 ซับมงคล	
 หมู่ที่ 9 โคกชาติ	
 หมู่ที่ 10 ใหม่ชัยมงคล
 หมู่ที่ 11 คลองลวก
 หมู่ที่ 12 สุขประเสริฐ	
 หมู่ที่ 13 หนองไม้แก่น
 หมู่ที่ 14 คลองผักหวาน
 หมู่ที่ 15 โป่งนกสามัคคี

 สถานที่สำคัญ 
 การศึกษา
 โรงเรียน
 โรงเรียนซับมงคลวิทยา	
 โรงเรียนบ้านไทรงาม	
 โรงเรียนบ้านบุ่งเวียนวิทยา	
 โรงเรียนบ้านโป่งขุนเพชรพัฒนา	
 โรงเรียนบ้านโป่งนกพิทยา	
 โรงเรียนบ้านโป่งนกพิทยา สาขาบ้านคลองผักหวาน
 โรงเรียนบ้านศิลาทอง	
 โรงเรียนบ้านสะพานยาว	
 โรงเรียนบ้านสะพานหิน	
 โรงเรียนมัธยมศึกษา
 โรงเรียนโป่งนกประชาสามัคคี

 การศาสนา
วัด/ สำนักสงฆ์

 วัดเขาน้อยนิโคธาราม
 วัดคลองรวก
 วัดแจ้งไพรวนาราม 
 วัดซับมงคล
 วัดเทพบุตรบรรพต 
 วัดเทพสุวรรณนภาราม 
 วัดไทรงาม 
 วัดบุ่งเวียนวนาราม 
 วัดโป่งขุนเพชร 
 วัดโป่งนก 
 วัดศิลาทอง 
 วัดสะพานหิน 
 วัดสามแยกสุขประเสริฐ
# คลองมหาวงษ์
คลองมหาวงษ์ เป็นคลองที่เชื่อมต่อคลองสำโรงกับแม่น้ำเจ้าพระยา ในพื้นที่จังหวัดสมุทรปราการ  ด้วยแนวคลองที่โค้งโอบกว้างเช่นนี้จึงน่าจะเป็นที่มาของชื่อ "คลองมหาวงษ์"

ระยะแรกมีแนวขนานกับคลองสำโรงและตื้นเขินหายไป บางส่วนมาปรากฏชัดอีกครั้งบริเวณวัดด่านสำโรงโดยตีโค้งลงทิศใต้ วกมาออกแม่น้ำเจ้าพระยาเหนือตัวสมุทรปราการเล็กน้อย โดยเมืองสมุทรปราการในรัชกาลพระบาทสมเด็จพระพุทธเลิศหล้านภาลัย พระองค์โปรดเกล้าฯ ให้พระเจ้าลูกเธอ กรมหมื่นเจษฎาบดินทร์เป็นแม่กองไปคุมการสร้างเมืองสมุทรปราการกว่า 3 ปี บริเวณระหว่างคลองปากน้ำและคลองมหาวงษ์ จึงแล้วเสร็จใน พ.ศ. 2465 เมื่อตอนที่สร้างเมือง มีการกวาดต้อนกลุ่มชาวลาวมาอยู่แถบคลองมหาวงศ์ ภายหลังส่วนใหญ่ย้ายกลับไปนครนายก

วัดวาอารามบริเวณคลองมหาวงษ์ไม่พบหลักฐานที่เก่าจนถึงสมัยอยุธยาชัดเจนนัก มีวัดที่ตั้งอยู่ปากคลองมหาวงษ์คือ วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย นอกจากนั้นยังมีประตูระบายน้ำคลองมหาวงษ์ฝั่งแม่น้ำเจ้าพระยา สร้างเสร็จเมื่อ พ.ศ. 2564
# เทศบาลตำบลบ้านส้อง
เทศบาลตำบลบ้านส้อง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3, 5–9, 11–18 และครอบคลุมพื้นที่บางส่วนของหมู่ที่ 2, 4, 10 ของตำบลบ้านส้อง วันที่ 25 มิถุนายน พ.ศ. 2511 ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 128.31 ตารางกิโลเมตรหรือคิดเป็นพื้นที่ประมาณ 80,193.75 ไร่ ใน พ.ศ. 2567 เขตเทศบาลตำบลมีประชากร 17,748 คน

เทศบาลตำบลบ้านส้องเดิมมีฐานะเป็นสภาตำบลบ้านส้องใน พ.ศ. 2516 วันที่ 24 สิงหาคม พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลบ้านส้องใน พ.ศ. 2539 วันที่ 30 มกราคม พ.ศ. 2539 และยกฐานะเป็นเทศบาลตำบลบ้านส้องในวันที่ 20 สิงหาคม พ.ศ. 2547 วันที่ 14 กันยายน พ.ศ. 2548

พื้นที่เทศบาลตำบลอยู่บริเวณทิศตะวันออกของอำเภอเวียงสระ อยู่ห่างจากที่ว่าการอำเภอเวียงสระประมาณ 6.9 กิโลเมตร ห่างจากศาลากลางจังหวัดสุราษฎร์ธานีประมาณ 58.8 กิโลเมตร ตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 690 กิโลเมตร และ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
# ซุปตาร์2550
ซุปตาร์2550 เป็นละครโทรทัศน์ไทยแนว โรแมนติก คอมเมดี้ สร้างจากบทประพันธ์ของ เอกลิขิต และ ธีรเดช วงศ์พัวพันธ์ บทโทรทัศน์โดย เอกลิขิต ผลิตโดย บริษัท ซิติเซ่นเคน จำกัด นำแสดงโดย ธีรเดช วงศ์พัวพันธ์ ที่นั่งแท่นกำกับละครเป็นครั้งแรก"เคน-แอน" เปิดตัวปังในตัวอย่าง "ซุปตาร์ 2550" งานนี้รับเชิญมาทั้งช่อง แอน ทองประสม ร่วมด้วย มีน-พีรวิชญ์ อรรถชิตสถาพร และ มิ้นท์-รัญชน์รวี เอื้อกูลวราวัตร พร้อมนักแสดงรับเชิญชื่อดังมากมาย ออกอากาศทุกวันพุธ-พฤหัสบดี ทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ คือเธอ, รากแก้ว, สายลับลิปกลอส, ลายกินรี และ มัดหัวใจยัยซุปตาร์ ต่อจากละครเรื่อง คือเธอ"ซุปตาร์2550" ปล่อยทีเซอร์แรก "แอน" อวย "เคน" งานดีย์งานไว ยกฉายา "ผู้กำกับสับเป็ด" ออกอากาศระหว่างวันที่ 15 กันยายน ถึง 19 ตุลาคม พ.ศ. 2565

 นักแสดง 
 นักแสดง  แสดงเป็น  หมายเหตุภาพยนตร์2026 ธีรเดช วงศ์พัวพันธ์ ธีรเดช (ริว) ผู้กำกับละครที่แคทมาแสดง/อดีตพระเอกและอดีตคนรักของแคท แอน ทองประสม น้ำฟ้า (แคท) ซุปตาร์ที่กลับมาเล่นละคร/อดีตคนรักของริว พีรวิชญ์ อรรถชิตสถาพร ทาโร่ พระเอกดาวรุ่งชื่อดัง รัญชน์รวี เอื้อกูลวราวัตร ลูน่า นางเอกดาวรุ่งชื่อดัง/แฟนสาวของทาโร่/แฟนคลับของริว ชาตโยดม หิรัณยัษฐิติ เกื้อ ผู้จัดการส่วนตัวของทาโร่ รามาวดี นาคฉัตรีย์ ริสาอดีตภรรยาของริว ชลาทิศ ตันติวุฒิ โซดา ผู้จัดการส่วนตัวของแคท ลลนา ก้องธรนินทร์ หมอเฟียต คนรักใหม่ของริสา หัทยา วงษ์กระจ่าง ระพี ผู้บริหารช่อง Big TV วราพรรณ หงุ่ยตระกูล แก้ว ผู้จัดละครเรื่อง ซุปตาร์2550 ปวันรัตน์ นาคสุริยะ กุ้งแห้ง  ผู้จัดการส่วนตัวของริว ปราโมทย์ เทียนชัยเกิดศิลป์ โจโจ้   สุทธาทิพย์ วุฒิชัยประดิษฐ์เจียว ซุปตาร์รับเชิญ  แสดงเป็น  หมายเหตุเข็มอัปสร สิริสุขะ ตัวเอง ปรากฏตัว ตอนที่ 1 ณัฐวุฒิ สกิดใจ เจนี่ อัลภาชน์ ณ ป้อมเพชรปรากฏตัว ตอนที่ 1,10 ธนากร โปษยานนท์ ณัฐปรากฏตัว ตอนที่ 1 ธีรเดช เมธาวรายุทธ ตัวเองปรากฏตัว ตอนที่ 1,7รัศมีแข ฟ้าเกื้อล้นฝ้ายปรากฏตัว ตอนที่ 1-2สุขพัฒน์ โล่ห์วัชรินทร์เจียว ปาจรีย์ ณ นคร ตัวเอง ปรากฏตัว ตอนที่ 2พลพัฒน์ อัศวะประภาตัวเอง รินลณี ศรีเพ็ญ พริม วนิสา (ก่อนศัลยกรรม) ปรากฏตัว ตอนที่ 3 อนันต์ บุนนาค ตัวเอง ณปภา ตันตระกูล พริม วนิสา (หลังศัลยกรรม) ปรากฏตัว ตอนที่ 3-4 บุษกร วงศ์พัวพันธ์ ตัวเอง ปรากฏตัว ตอนที่ 3 นพพล โกมารชุน พี่เผ่า ปรากฏตัว ตอนที่ 4,7 พิยดา จุฑารัตนกุล ตัวเอง ปรากฏตัว ตอนที่ 4 เจมส์ มาร์ จั๊มพ์ ธนา ปรากฏตัว ตอนที่ 5-6 ปวีณ์นุช แพ่งนคร จ๊ะจ๋า ศรีพรรณ ชื่นชมบูรณ์ ตัวเอง ปรากฏตัว ตอนที่ 5 นที เอกวิจิตร เอ็มเจ ปรากฏตัว ตอนที่ 6 สริตา ศุภรสหัสรังสี นิว พัฒนะชัย อดิเรก (แจ็คเกอรีน) ตัวเอง หว่าหวา ไนน์เอ็นเตอร์เทน สายฝน ชีช้าง วิลลี่ แมคอินทอช คุณโต ปรากฏตัว ตอนที่ 6-7 ชนกวนันท์ รักชีพ พิธีกรงานประกาศรางวัล ปรากฏตัว ตอนที่ 7 จิรายุ ตั้งศรีสุข ตัวเอง ปรากฏตัว ตอนที่ 7-8 จรินทร์พร จุนเกียรติ ณฐพร เตมีรักษ์ นิษฐา จิรยั่งยืน ชาลิดา วิจิตรวงศ์ทอง ภีรนีย์ คงไทย ปริญ สุภารัตน์ ปรากฏตัว ตอนที่ 7 พิจักขณา วงศารัตนศิลป์ เมลดา สุศรี บรมวุฒิ หิรัณยัษฐิติ ปรากฏตัว ตอนที่ 8 ณัฏฐพงษ์ ชาติพงษ์  ยุวดี ไทยหิรัญ  ปรากฏตัว ตอนที่ 9 คริส หอวัง เจนนิเฟอร์ (เจน) ปรากฏตัว ตอนที่ 9-10 อารยา เอ ฮาร์เก็ต ตัวเอง ปรากฏตัว ตอนที่ 10 กรรชัย กำเนิดพลอย ด.ช.สายฟ้า รังษีสิงห์พิพัฒน์ ด.ช.พายุ รังษีสิงห์พิพัฒน์

 เพลงประกอบละคร 
 รายชื่อเพลง
# วิกฤตรัฐบาลสหราชอาณาจักร กรกฎาคม พ.ศ. 2565
ในต้นเดือนกรกฎาคม พ.ศ. 2565 ราวหนึ่งในสามของ คณะรัฐมนตรี, เลขานุการรัฐสภา และ ผู้แทนพิเศษด้านการค้าของนายกรัฐมนตรี 179 คนของรัฐบาลสหราชอาณาจักร ลาออกจากตำแหน่งในการบริหารงานวาระที่สองของนายกรัฐมนตรี บอริส จอห์นสัน จนส่งผลให้จอห์นสันลาออกในวันที่ 7 กรกฎาคม

ในวันที่ 5 กรกฎาคม หลังเรื่องอื้อฉาวคริส พินเชอร์ รัฐมนตรีคลัง ริชี ซูแน็ก และ เลขาธิการกรมสุขภาพและสวัสดิการ ซาญิด จาวิด ลาออกจากตำแหน่ง ตามด้วยสมาชิกจำนวนมากของรัฐบาลประกาศลาออกเช่นกัน นำไปสู่การตั้งข้อสงสัยว่าบอริส จอห์นสัน จะยังคงดำรงตำแหน่งนายกรัฐมนตรีสหราชอาณาจักรอยู่ต่อไปหรือไม่ ผู้นำฝ่ายค้าน เคียร์ สตาร์เมอร์ วิพากษ์วิจารณ์จอห์นสันและสมาชิกพรรคอนุรักษนิยมที่ยังคงอยู่ในคณะรัฐมนตรี

ในวันที่ 7 กรกฎาคม สมาชิกรัฐสภา (MPs) กว่า 70 คนได้ลาออกจากรัฐบาลและจากตำแหน่งในพรรค ส่วนเลขาธิการกรมพัฒนา ที่อยู่อาศัย และชุมชน ไมเคิล กัฟ ถูกจอห์นสันปลดออกจากตำแหน่งหนึ่งวันก่อนหน้านั้น หลังปฏิเสธการลาออกมาสองวัน จอห์นสันประกาศว่าตนจะลาออกจากการเป็นผู้นำพรรคอนุรักษนิยม และระบุว่า:  "ดังที่เราได้เห็นในเวสต์มินสเตอร์แล้ว ... เมื่อฝูง[ชน]จะเคลื่อนไหว มันก็จะเคลื่อนไหว และเพื่อน ๆ ทั้งหลาย ในทางการเมือง ไม่มีใครเลยที่จำเป็นตลอด (remotely indispensable)" อย่างไรก็ตาม เขาไม่ได้ออกจากรัฐบาลในทันที แต่ระบุว่าเขาจะทำเช่นนั้นก็ต่อเมื่อมีการประกาศผู้นำคนใหม่แล้ว
# เทศบาลตำบลเมืองเวียง
เทศบาลตำบลเมืองเวียง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2–7, 9–10 และครอบคลุมพื้นที่บางส่วนของหมู่ที่ 1, 8 ของตำบลเวียงสระ วันที่ 25 มิถุนายน พ.ศ. 2511 ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 50.0 ตารางกิโลเมตรหรือคิดเป็นพื้นที่ประมาณ 31,250.0 ไร่ ใน พ.ศ. 2564 เขตเทศบาลตำบลมีประชากร 8,405 คนกรมการปกครอง. กระทรวงมหาดไทย. "ประกาศสำนักทะเบียนกลาง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2564." [ออนไลน์]. เข้าถึงได้จาก:  2565. สืบค้น 24 มกราคม 2565.

เดิมเทศบาลตำบลเมืองเวียงมีฐานะเป็นสภาตำบลเวียงสระซึ่งได้รับการจัดตั้งขึ้นใน พ.ศ. 2516 วันที่ 24 สิงหาคม พ.ศ. 2516 ก่อนที่จะได้รับการจัดตั้งเป็นองค์การบริหารส่วนตำบลเวียงสระในวันที่ 27 มีนาคม พ.ศ. 2540 วันที่ 25 ธันวาคม พ.ศ. 2539 ต่อมาในเขตองค์การบริหารส่วนตำบลเวียงสระมีความเจริญมากขึ้น ในวันที่ 27 ตุลาคม พ.ศ. 2552 จึงได้เปลี่ยนชื่อองค์การบริหารส่วนตำบลเวียงสระเป็น "เมืองเวียง" และจัดตั้งเป็นเทศบาลตำบลเมืองเวียง เพื่อไม่ให้มีชื่อซ้ำกับชื่อเทศบาลตำบลเวียงสระในขณะนั้น

พื้นที่เทศบาลตำบลอยู่บริเวณทิศตะวันตกของอำเภอเวียงสระ อยู่ห่างจากที่ว่าการอำเภอเวียงสระประมาณ 2.8 กิโลเมตร ห่างจากศาลากลางจังหวัดสุราษฎร์ธานีประมาณ 68.1 กิโลเมตรตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 694 กิโลเมตรและ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
# ริชี ซูแน็ก
ริชี ซูแน็ก (เกิด 12 พฤษภาคม ค.ศ. 1980) เป็นนักการเมืองชาวบริติช และเคยดำรงตำแหน่งนายกรัฐมนตรีสหราชอาณาจักรตั้งแต่ 25 ตุลาคม ค.ศ. 2022 ถึง 5 กรกฎาคม ค.ศ. 2024 และหัวหน้าพรรคอนุรักษนิยมตั้งแต่วันที่ 24 ตุลาคม ค.ศ. 2022 เป็นนายกรัฐมนตรีอังกฤษเชื้อสายเอเชียคนแรก ดำรงตำแหน่งสมุหพระคลังช่วงปี 2020–2022 และดำรงตำแหน่งหัวหน้าผู้ช่วยรัฐมนตรีประจำกระทรวงธนารักษ์ในช่วงปี 2019–2020 ซูแน็กเป็นสมาชิกพรรคอนุรักษนิยม และเป็นสมาชิกรัฐสภาจากริชมอนด์และนอร์ทแทลเลอร์ตัน ตั้งแต่ ค.ศ. 2015

ขณะเป็นสมุหพระคลัง ซูแน็กมีบทบาทมากในการตอบสนองทางเศรษฐกิจต่อผลพวงจากการนโยบายปิดเมืองของรัฐบาลเพื่อรับมือกับวิกฤตการระบาดของโควิด-19 ในสหราชอาณาจักร ในเดือนเมษายน ค.ศ. 2022 เขาเป็นรัฐมนตรีคนแรกในประวัติศาสตร์อังกฤษที่ถูกคว่ำบาตรจากการทำผิดกฎหมายในตำแหน่งหลังได้รับใบแจ้งค่าปรับตายตัว หลังถูกพบว่าฝ่าฝืนข้อบังคับขณะปิดเมืองเนื่องจากโควิด-19 เขาลาออกจากรัฐบาลในวันที่ 5 กรกฎาคม ค.ศ. 2022 โดยระบุในจดหมายลาออกอ้างเหตุผลคือความไม่ลงรอยกันกับบอริส จอห์นสัน มองกันว่า เขาเป็นผู้หนึ่งที่จะมาแทนที่บอริส จอห์นสัน ในการเลือกตั้งหัวหน้าพรรคอนุรักษนิยมปี ค.ศ. 2022 หลังจอห์นสันลาออกจากตำแหน่ง

เมื่อวันที่ 8 กรกฎาคม ค.ศ. 2022 ซูแน็กประกาศว่าเขาจะเข้าร่วมเป็นผู้สมัครรับเลือกตั้งผู้นำพรรคอนุรักษนิยมแทนบอริส จอห์นสัน ในการเลือกตั้งหัวหน้าพรรคอนุรักษนิยมในรอบแรกและรอบที่ 2 เขาได้คะแนนนำอยู่และเป็นตัวเต็งที่จะชนะการเลือกตั้งในครั้งนี้ แต่เขาก็ได้พ่ายแพ้ให้แก่ลิซ ทรัสส์ ต่อมาในวันที่ 20 ตุลาคม ค.ศ. 2022 ทรัสส์ลาออกจากการเป็นหัวหน้าพรรคอนุรักษนิยม ทำให้ซูแน็กได้รับเลือกเป็นหัวหน้าพรรอนุรักษนิยม และได้ดำรงตำแหน่งนายกรัฐมนตรีสหราชอาณาจักรในวันที่ 25 ตุลาคม ค.ศ. 2022 โดยเป็นนายกรัฐมนตรีสหราชอาณาจักรชาวอังกฤษเชื้อสายเอเชียและนับถือศาสนาฮินดูเป็นคนแรก

หลังพรรคอนุรักษนิยมพ่ายแพ้อย่างขาดลอยในการเลือกตั้งทั่วไป ค.ศ. 2024 ซูแน็กประกาศว่าเขาจะลาออกจากหัวหน้าพรรค และหลังจากผลการเลือกตั้งหัวหน้าพรรคอนุรักษนิยมปี ค.ศ. 2024 ทำให้เขาก้าวลงจากตำแหน่งหัวหน้าพรรค และเคมี เบเดอน็อก ได้เป็นหัวหน้าพรรคคนใหม่แทนที่ซูแน็ก

 หมายเหตุ
# คาร์คามานิ
คาร์คามานิ เป็นกษัตริย์เมโรอิติกที่ปกครองในช่วงศตวรรษที่ 6 อาจจะอยู่ระหว่าง 519 ถึง 510 ปีก่อนคริสตกาลที่นาปาตา เขาสืบทอดพระราชบัลลังก์ต่อจากกษัตริย์อมานินาตาคิเลบเต และกษัตริย์อมานิอัสตาบาร์กาก็สืบทอดพระราชบัลลังก์ต่อจากพระองค์Dows Dunham and M. F. Laming Macadam, Names and Relationships of the Royal Family of Napata, The Journal of Egyptian Archaeology Vol. 35 (Dec., 1949), pp. 144,149 เช่นเดียวกับเชื้อพระวงศ์พระองค์อื่นๆ ในราชวงศ์ของพระองค์ พระองค์ถูกค้นพบว่าถูกฝังอยู่ท่ามกลางพีระมิดที่นูริ โดยเฉพาะพีระมิดนูริ หมายเลข 7Aidan Dodson, The Royal Tombs of Ancient Egypt, Pen and Sword, 2016
# อมานินาตาคิเลบเต
อมานินาตาคิเลบเต เป็นกษัตริย์เมโรอิติกที่ปกครองในช่วงศตวรรษที่ 6 อาจจะอยู่ระหว่าง 538 ถึง 519 ปีก่อนคริสตกาลที่นาปาตา พระองค์สืบทอดตำแหน่งต่อจากกษัตริย์อนาลมาเย และกษัตริย์คาร์คามานิก็สืบทอดพระราชบัลลังก์ต่อจากพระองค์ เช่นเดียวกับเชื้อพระวงศ์พระองค์อื่นๆ ในราชวงศ์ของพระองค์ พระองค์ถูกค้นพบว่าถูกฝังอยู่ท่ามกลางพีระมิดที่นูริ โดยเฉพาะพีระมิดนูริ หมายเลข 10 มีเพียงซากพีระมิดพร้อมกับบล็อกสลักที่เมโรอีเป็นหลักฐานที่เกี่ยวข้องของผู้ปกครองพระองค์นี้เท่านั้น กระบอกทองที่ค้นพบพร้อมกับไม้บรรทัดในพีระมิดนี้มีความสำคัญเช่นกัน ซึ่งไม่เหมือนกับที่ฝังไว้กับกษัตริย์แอสเพลตาในพีระมิดนูริ หมายเลข 8 แต่หน้าที่ของมันยังคงคลุมเครือLászló Török, in: Fontes Historiae Nubiorum, Vol. I, Bergen 1994, 293-96,
# ราอุล วัลเลนแบร์ย
ราอุล กุสตาฟ วัลเลนแบร์ย (4 สิงหาคม ค.ศ. 1912 – สาบสูญ 17 มกราคม ค.ศ. 1945)สันนิษฐานว่าวัลเลนแบร์ยเสียชีวิตในค.ศ. 1947 แม้ว่าการเสียชีวิตของเขาจะยังไม่ชัดเจนและวันที่ที่ระบุจะยังเป็นที่ถกเถียง บางแหล่งรายงานว่าวัลเลนแบร์ยมีชีวิตอยู่ต่อมาหลายปีหลังจากนั้น ในเดือนตุลาคม ค.ศ. 2016 สำนักงานสรรพากรสวีเดนระบุวันเสียชีวิตของวัลเลนแบร์ยเป็นวันที่ 31 กรกฎาคม ค.ศ. 1952 เป็นสถาปนิก นักธุรกิจ นักการทูตและนักมนุษยธรรมชาวสวีเดน เขาช่วยเหลือชาวยิวนับพันคนจากฮอโลคอสต์โดยนาซีเยอรมันและฟาสซิสต์ฮังการีในฮังการีที่ถูกเยอรมนียึดครองช่วงปลายสงครามโลกครั้งที่สอง วัลเลนแบร์ยซึ่งเป็นผู้แทนพิเศษของสวีเดนประจำบูดาเปสต์ระหว่างเดือนกรกฎาคมถึงธันวาคม ค.ศ. 1944 ได้ออกหนังสือเดินทางและให้ที่พักพิงแก่ชาวยิวในอาคารที่กำหนดเป็นดินแดนสวีเดน

วัลเลนแบร์ยหายสาบสูญหลังถูกสเมิร์ชคุมตัวด้วยข้อหาจารกรรม ระหว่างกองทัพแดงล้อมบูดาเปสต์เมื่อวันที่ 17 มกราคม ค.ศ. 1945 ภายหลังมีรายงานว่าเขาเสียชีวิตในวันที่ 17 กรกฎาคม ค.ศ. 1947 ขณะจองจำอยู่ที่อาคารลุปยันกาซึ่งเป็นกองบัญชาการเคจีบีในมอสโก แรงจูงใจในการจับกุมและคุมขังวัลเลนแบร์ย รวมถึงการเสียชีวิตและสายสัมพันธ์ของเขากับสำนักบริการด้านยุทธศาสตร์ของสหรัฐยังคงเป็นปริศนาและมีการคาดการณ์อย่างต่อเนื่อง

หลายทศวรรษหลังสันนิษฐานว่าเสียชีวิต วัลเลนแบร์ยได้รับรางวัลจากความสำเร็จในการช่วยชีวิตชาวยิว ในปี ค.ศ. 1981 ทอม แลนโทส สมาชิกรัฐสภาสหรัฐผู้เป็นหนึ่งในชาวยิวที่วัลเลนแบร์ยช่วยเหลือสนับสนุนให้วัลเลนแบร์ยได้รับสภาพพลเมืองกิตติมศักดิ์ของสหรัฐ ส่งผลให้เขากลายเป็นบุคคลที่สองที่ได้รับเกียรตินี้ วัลเลนแบร์ยยังได้รับสภาพพลเมืองกิตติมศักดิ์ของแคนาดา ฮังการี ออสเตรเลีย สหราชอาณาจักรและอิสราเอล นอกจากนี้อิสราเอลยังมอบรางวัล Righteous Among the Nations เพื่อยกย่องวัลเลนแบร์ยที่เสี่ยงชีวิตช่วยเหลือชาวยิวจากฮอโลคอสต์ ในปี ค.ศ. 1981 มีการตั้งคณะกรรมการราอุล วัลเลนแบร์ยแห่งสหรัฐเพื่อ "ธำรงอุดมคติทางมนุษยธรรมนิยมและความหาญกล้าโดยไม่ใช้ความรุนแรงของราอุล วัลเลนแบร์ย" ซึ่งคณะกรรมการนี้จะมอบรางวัลราอุล วัลเลนแบร์ยทุกปี ต่อมาในปี ค.ศ. 2012 วัลเลนแบร์ยได้รับเหรียญทองรัฐสภาจากรัฐสภาสหรัฐเพื่อ "รับรองความสำเร็จและการกระทำอันกล้าหาญของเขาระหว่างฮอโลคอสต์"

แม้จะมีการอ้างว่าวัลเลนแบร์ยช่วยชีวิตชาวยิวมากถึง 100,000 คน แต่นักประวัติศาสตร์เห็นว่าเป็นการกล่าวเกินจริง และตัวเลขแท้จริงมีจำนวนน้อยกว่านั้น ปัจจุบันมีอนุสรณ์และชื่อถนนที่ระลึกถึงวัลเลนแบร์ยหลายแห่งทั่วโลก
# อมานิอัสตาบาร์กา
อมานิอัสตาบาร์กา (หรือ อมานิอัสตาบาร์โก) เป็นกษัตริย์คุชแห่งเมโรอี ซึ่งปกครองในช่วงปลายศตวรรษที่ 6 หรือต้นศตวรรษที่ 5 ก่อนคริสตกาล ระหว่าง 510–487 ก่อนคริสตกาลStele of King Amaniastabarqa. Museum of Fine Arts, Boston.

 รัชสมัย 
สันนิษฐานว่า พระองค์ทรงเป็นองค์รัชทายาทของกษัตริย์คาร์คามานิ ตามลำดับของพีระมิดนิวเบียที่นูริ ซึ่งพระองค์ถูกฝังในพีระมิด หมายเลข 2 พีระมิดดังกล่าวถูกขุดค้นขึ้นโดยคณะสำรวจพิพิธภัณฑ์วิจิตรศิลป์บอสตันร่วมกับมหาวิทยาลัยฮาร์วาร์ดในปี ค.ศ. 1917 เป็นผลให้วัตถุจำนวนมากที่เป็นของพระองค์อยู่ในบอสตันรวมถึง หุ่นชวาบติ, เครื่องปั้นดินเผา, ฐานราก, วัตถุหินและสิ่งประดิษฐ์ทองคำ"Amaniastabarqa" at the Museum of Fine Arts, Boston. จารึกหินแกรนิตไนส์ที่ปรากฏคาร์ทูชของพระองค์ ซึ่งมาจากนูริ และปัจจุบันก็อยู่ที่บอสตันด้วย (หมายเลข 17-2-1910 บี)

ส่วนสิ่งประดิษฐ์อื่น ๆ ของพระองค์อยู่ในพิพิธภัณฑ์โบราณวัตถุแห่งคาร์ทูม เห็นได้ชัดว่าเป็นสร้อยประดับหน้าอกทองคำ
# เกาะริ้น
เกาะริ้น เป็นเกาะที่ตั้งอยู่ในตำบลบางเสร่ อำเภอสัตหีบ จังหวัดชลบุรี มีพื้นที่ 0.423 ตารางกิโลเมตร อยู่ห่างจากชายฝั่งเมืองพัทยาประมาณ 21 กิโลเมตร ปัจจุบันเกาะริ้นอยู่ในความดูแลของกองทัพเรือ ซึ่งเป็นพื้นที่หวงห้ามทางทหาร และเป็นพื้นที่ใช้ฝึกยิงอาวุธของกองทัพเรือ ถือเป็นจุดดำน้ำสวยที่สุดในทะเลพัทยา 

ด้านทิศตะวันออกของเกาะริ้นเป็นชายหาด พื้นที่ด้านหน้าชายหาดเป็นหาดโค้งเว้าและมีความลึกของระดับน้ำทะเลไม่มาก ด้านทิศใต้เป็นหินหัวแหลม มีระดับน้ำลึกและมีปะการังหนาแน่น มีความสมบูรณ์ของสัตว์ทะเลหลายชนิด อาจมีการซ้อมรบทางทะเลบริเวณนี้ ด้านทิศเหนือมีหินลอมฟาง (หินขาว) ซึ่งมีความสมบูรณ์ของปะการังและสัตว์ทะเลโดยรอบ สภาพภูมิประเทศส่วนใหญ่เป็นภูเขา มีที่ราบและหาดทราย และมีสภาพป่าเป็นป่าดิบแล้ง
# วัดบูรพ์
วัดบูรพ์  สร้างขึ้นเมื่อ พ.ศ. 2224 ในสมัยสมเด็จพระนารายณ์มหาราชแห่งกรุงศรีอยุธยา พร้อมกับการสร้างเมืองนครราชสีมา ปัจจุบันตั้งอยู่ ณ ถนนจอมพล ตำบลในเมือง อำเภอเมืองนครราชสีมา จังหวัดนครราชสีมา

 ประวัติ 
ปี พ.ศ. 2224 ในสมัยกรุงศรีอยุธยา วัดบูรพ์สร้างขึ้นในสมัยกรุงศรีอยุธยา พร้อมกับการสร้างเมืองนครราชสีมา สมเด็จพระนารายณ์มหาราชได้โปรดฯ ให้โดยพระยายมราช (สังข์) เป็นผู้สร้าง โดยมีช่างชาวฝรั่งเศสเป็นผู้ช่วยออกแบบผังเมือง 

เมื่อสร้างเมืองแล้วเสร็จ ประชาชน คฤหบดีและขุนนาง ได้สร้างวัดในกำแพงเมืองขึ้น 6 วัด โดยขุนนาง เป็นผู้สร้างวัดพระนารายณ์มหาราช (วัดกลาง) วัดบึง และวัดสระแก้ว โดยคหบดีและชาวบ้าน เป็นผู้สร้างวัดบูรพ์ วัดอิสาน และวัดพายัพ เนื่องจากวัดที่สร้างโดยขุนนางจะดูดูสวยงามพิถีพิถันตามแบบขุนนางจากกรุงศรีอยุธยา

วันที่ 20 มีนาคม พ.ศ. 2554 วัดบูรพ์ได้รับพระราชทานวิสุงคามสีมา

 ที่มาของชื่อ 
วัดบูรพ์ ชื่อมาจากคำว่า ทิศบูรพา เนื่องจากตั้งอยู่ทางด้านทิศตะวันออกภายในเขตกำแพงเมืองเก่านครราชสีมา

 เจ้าอาวาสเท่าที่ทราบนาม 
 ลำดับที่ เจ้าอาวาส ปี 1  พระอรรถจารีสีมาจารย์  พ.ศ.2472-2482 2  พระณรงค์ ญาณวโร  พ.ศ.2482-2494 3  พระครูรัตนาภิธาร  พ.ศ.2495-2496 4  พระมหาแสง สุกฺกโร  พ.ศ.2596-2499 5  พระครูอรรถโกวิท  พ.ศ.2499-2530 6  พระครูปริยัติบูรพากร  พ.ศ.2531 7  พระครูวรปัญญาคม (ทองพูล จกฺกวโร)  เจ้าอาวาสรูปปัจจุบัน

 สิ่งก่อสร้าง 
อาคารเสนาสนะ ประกอบด้วย อุโบสถ หอฉัน ศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปณสถาน
# ฟิลิป วิลล่า
ฟิลิป วิลล่า  (มิลาน, 1981) เป็นผู้ประกอบการและนักศิลปะการต่อสู้ชาวอิตาลี เขาเป็นผู้ก่อตั้ง Yokkao

 ชีวประวัติ 
วิลล่าเกิดและเติบโตในอิตาลี วิลลาเป็นแฟนตัวยงของศิลปะการต่อสู้มาตั้งแต่เด็ก ดังนั้นจึงตัดสินใจสานต่ออาชีพนักกีฬาของเขา เขาย้ายมาประเทศไทยในปี 2007 และเริ่มฝึกมวยไทยที่โรงยิมศิษย์ยอดธงในพัทยา

 อาชีพ 
ในปี 2010 Villa เริ่มต้นเส้นทางการเป็นผู้ประกอบการด้วยการจัดตั้ง Yokkao. บริษัทกีฬาที่ผลิตอุปกรณ์สำหรับมวยไทย บริษัทของวิลลายังส่งเสริมการสัมมนาทั่วโลก กิจกรรมระดับนานาชาติด้วยความช่วยเหลือจากทีมนักสู้ที่ได้รับการสนับสนุนทั่วโลก 

หลังจากก่อตั้งได้เพียง 2 ปี Villa ได้จัดงานอย่างเป็นทางการครั้งแรกของ Yokkao ในชื่อ Yokkao Extreme ในปี 2555 ที่เมืองมิลาน ประเทศอิตาลี ซึ่งขายหมดพร้อมรองรับผู้ร่วมงานกว่า 12,000 คน นักกีฬาที่มีชื่อเสียงและมีชื่อเสียงหลายคนเข้าร่วมในกิจกรรมนี้ ซึ่งส่งผลให้ Yokkao Extreme กลายเป็นหนึ่งในรายการมวยไทยและคิกบ็อกซิ่งที่ใหญ่ที่สุดเท่าที่เคยมีมา

Yokkao ค่อย ๆ ขยายงานด้วยการจัดงาน 3 งานติดต่อกันที่พัทยา ในปี 2013 และในปี 2014 Villa ได้พยายามอย่างเต็มที่เพื่อให้ Yokkao 8 มีขอบเขตที่กว้างขึ้น การเคลื่อนไหวเหล่านั้นได้ผลตอบแทนแล้วและตอนนี้พวกเขาได้โปรโมตกิจกรรมมากกว่า 20 รายการ ทั่วสหราชอาณาจักร

ในปี 2016 วิลล่าเริ่มเปิดศูนย์ฝึกอบรม Yokkao ในกรุงเทพฯ ที่ศูนย์ฝึกแห่งนี้ วิลล่าได้เซ็นสัญญากับยอดนักสู้ สิงห์ดำ เกียรติหมู่ 9 และแสนชัย เพื่อฝึกซ้อมในค่าย ศูนย์ฝึกอบรมยังเปิดให้นักท่องเที่ยวเข้าชมและมีผู้มีชื่อเสียงหลายคนมาเยี่ยมชม เช่น โจ โจนาส เมียคัง จาก DNCE และคนอื่นๆ

นับตั้งแต่ก่อตั้งหยกขาว วิลล่าได้เซ็นสัญญากับแชมป์โลกหลายคน เช่น บัวขาว บัญชาเมฆ, แสนชัย, สุดสาคร กลิ่นมี, จาบาร์ แอสเครอฟ, สิงห์ดำ เกียรติหมู่ 0, เลียม แฮร์ริสัน, จอร์แดน วัตสัน และอีกหลายคน

ในปี 2020 Villa ได้ประกาศคอลเลกชั่นชุดกีฬาใหม่ที่เปิดตัวในมิลานในปี 2021